
Nokia - így lépünk 
le Ázsiába 


A Star Wars előtt tiszteleg 

az Xbox 360 

Teszt: Nokia Asha 300 

Made in India 

Az Asus Magyarországtól érkezett hozzánk a legerősebb, 
i7-es ZenBook 13 collos ultrabook, mely mindössze 2/3-ába 
kerül, mint a hasonló hardverrel szerelt Macbook Air. 


Nokia - így lépünk 


le Ázsiába 


A Nokia szerdán jelentette be hogy Komáromból, 
Reynosából (Mexikó) és Saloból (Finnország) ázsiai 
gyáraiba helyezi át az okostelefonok gyártását. 


Új gamer laptop, ami leveri 


a legerősebb gépeket is 


Ha azt hitted, hogy az i7-es Sandy Bridge processzor csak 
asztali gépbe jó, akkor nagyot tévedtél. 


Windows XP: 
bezár a bazár 


Kevesebb mint 800 napja van hátra a Microsoft 
legsikeresebb operációs rendszerének. 


Csak koncepció 
a Lumia táblagép 


Méghozzá nem is a Nokiáé, pedig simán lehet 
létjogosultsága a jövőben egy ilyen készüléknek. 


Androidra vált 


az amerikai hadsereg 


A CNN amerikai hírtelevízió értesülései szerint a teljes 
amerikai kormány és az amerikai hadsereg speciális 
androidos okostelefonokra áll át, melyet már közel két éve 
tesztelnek is. 


Az oldalak alsó sávját érintve 


WWW. WIKITECH.HU visszatérhet a tartalomjegyzékhez. 

Okostelefon toplista 


Nem vitás, hogy bár nem a legnagyobb hasznot termelő 
szektor az okostelefonoké, mindenképpen a legnagyobb 
érdeklődésre számot tartó területe ez a mobilszférának, 
hiszen itt a legnagyobb a presztízsharc az egyes gyártók 
közt. 


A Star Wars előtt 
tiszteleg az Xbox 360 


A Microsoft népszerű konzolja új, limitált kiadásban szalutál 
George Lucas legendás sci-fije előtt. 


Fülhallgató, mely felismeri, 
ha rossz oldalra dugod be 


Ráadásul sípolás helyett inkább átpolarizálja magát balról 
jobbra, jobbról balra. 


Útra kész Masat-1, 
az első magyar műhold 


A magyar műhold az egyenlítő környékén található európai 
űrközpontból február 9-én indul, a startot élőben közvetíti 
az Európai Urügynökség (ESA). 


WikiTeszt: Nokia Asha 300 
Made in India 


Az Asha 300 telefon Nokia mércével mérve az olcsó 
készülékek piacát erősíti, aminek persze megvannak a 
maga hátulütői. A kérdés csak az, hogy az ár mindenért 
kárpótol-e?l 


Február végén jön 
a Windows 8 próbaverziója 


Február 29-én jelenhet meg a Microsoft legújabb operációs 
rendszerének, a Windows 8-nak a próbaváltozata. 

Tavaly több okostelefont 


adtak el, mint PC-t 


Az okostelefonok világpiaci értékesítési száma tavaly 
megelőzte a személyi számítógép eladásokat. 


LTE készülék jön Európába 


A HTC nem várja meg, hogy mindenhol ugyanolyan 
elterjedt legyen az LTE, mint a 3G, ezért elhozza a öreg 
kontinensre is a Velocity okostelefonját. 


Az LG megpróbálkozik 
a csodával: WP Mango 
Miracle 


Az LG hamarosan piacra dobja középkategóriás Windows 
Phone Mangós okostelefonját, a jelenleg még Miracle néven 
futó készülékét. 


Zajszennyezés 
az erdők mélyén 


Egyrészt álmomba se jöjjön elő egy ilyen jelenet, 
másrészt a madarak is elköltöztek akkor, amikor az 
AlphaDog elindult a dombról lefele. 


Jégkorongnak is 
kiváló az iPhone 4 


Ha már van jéghokis applikáció a telefonra, miért ne 
játszhatnánk azzal a való életben is? 


Egy kis pénzbüntetéssel 
úszta meg az Intel a 
trösztellenes vádakat 


Mindössze 6 és fél millió dollár büntetést kell befizetnie 
New York államának, holott milliárdos csúszópénzekről 
szólt a vád. 


Véget ért egy háború 


Legalábbis a szabadalmi háborúk egyike békeszerző- 
déssel ért véget. Többéves huzavona végére került 
pont. 


Az oldalak alsó sávját érintve 

Asus ZenBook UXS3Tle: 
Kúl, kúlabb, legkúlabb 


Az Asus Magyarországtól érkezett hozzánk a 
legerősebb, 17-es ZenBook 13 collos ultrabook, 
mely mindössze 2/3-ába kerül, mint a hasonló 
hardverrel szerelt Macbook Air, de drágább, 
mint a szentségtörő, ám gyengébb procival 
szerelt Samsung Series 9-es. 


A ZenBook a gyártó első ultrabookja, mely a 
bevezetőben említett termékekhez hasonlóan 
rendkívül vékony kiszerelésben kínál igen 

komoly teljesítményt. Olyan ez, mint anno a 
mobiltelefonoknál a Motorola RAZR-őrület: az 
elmúlt évek , minél kisebb, annál jobb" laptop 
tendenciáit követve mindenki megbékélt az ideális 
13 collos, illetve 11 collos mérettel, és a vékony 
design az, ami most kúl. 


Design mindenek felett 


A ZenBoock tehát a maga 3 mm-es vastagságával 
nem is lehetne kúlabb, és ezt most félig szó 
szerint is érdemes érteni: egyrészről ugye 

a designban igencsak odatették magukat a 
tervezők, másrészről pedig a fém ház miatt a 

gép téli mínuszokban bizony olyan szinten ki tud 
hűlni, hogy komoly perceket kell / érdemes várni a 
használat előtt. 


Merthogy a notebook háza szinte teljes egészében 
fém, ráadásul a legvastagabb pontokon nincs 

egy centi vastag. Ennek ellenére a gép nagyon 
szilárd, nyoma sincs semmilyen illesztési hibának, 
műanyag ropogásnak, netán oda nem illő élnek: 
egy, az utolsó tizedmilliméterig átgondolt 

design remekműről van szó, melyet bizony 
meggyőződésem, hogy Cupertinóban is egy 
elismerő biccel fogadnának az almás gyártó 
designereli. 


WWW. WIKITECH.HU 


A másolás ugyanis elismerés: a Macbook Air 
teremtette ultrabook kategóriát a Samsung és 

az Asus viszi tovább a PC piacra, annak ellenére, 
hogy könnyű és vékony gépeket már azért láttunk 
évekkel ezelőtt más gyártók portfoliójában is. 
Maximum azok a gépek nem voltak ennyire - vagy 
egyáltalán - szépek. 


A ZenBook fém házát a kijelző rész borítása teszi 
egyedivé: egy nagyon ízléses, szürke, szintén fém 
hátlapot kapott a gép, melyen természetesen az 
ASUS felirat ékeskedik: ha már vonzza a szemet, 
tudják meg a többiek is, hogy ki gyártotta a 
szépséget. 


A készülék két oldalán 1-1 USB port található, 
miniHDMI és Firewire portok, miniJack csatlakozó, 
az SD kártya, illetve a töltő bemenete. Ennyi, nem 
is kell igazából több: mindezeken kívül egy apró 
kis led tanúskodik jobboldalt arról, hogy a gépben 
van élet, más fizikai visszajelzést - se hangot, 
melegedést, vinyó kerregést (hála az SSD-nek) - 
nem kapunk a használat során arról, hogy itt bármi 
működne. És ez így is van jól. 


15 másodperc bootolási idő 

A Windows 7 15 másodperc alatt bootol be, 
azt hiszem, ez elég sokat elmona. Nyilván 
ha telerakjuk Skype, MSN, egyéb induláskor 
automatikusan elinduló programmal, akkor 
ez a szám akár 20-ig is felmehet, de ez az idő 
mindenképpen igen komoly eredmény. Hogy 
érzékeltessük: a Windows 7 bootolásakor 
megjelenő Microsoft animációnak nincs ideje arra, 
hogy egyszer is összeálljon a Windows logó: mire 
ezt megtenné, már fel is állt a rendszer. 

A gép első használatakor - ahogy valamennyi 
laptop esetében érdemes ezt tennünk - 
mindenképp érdemes felkeresni az ASUS 
weboldalát és letölteni a legfrissebb drivereket. 
A beépített Intel HD videókártya, illetve a 
touchpad volt az, amiben észrevehetően javult 

a gép teljesítménye a driverek frissítésekor: a 

HD Youtube videók egyszer csak elkezdtek 
gyönyörűen menni, illetve elkezdett működni 

a multitouch: két ujjas görgetés, egyszerű 
nagyítás, és a már megszokott gesture-ök. A 
touchpad megfelelően nagy, nem látszanak rajta 
a gombok (de vannak, csak elrejtve, ki lehet őket 
tapintani), a billentyűzet pedig kellően nagy, 

jól használható, és még a hosszú ű-nek is jutott 
hely. A hosszú íÍ-nek azonban a nálunk járt, nem 
magyar billentyűs verziónak nem, gondolom a 
végleges magyarországi verziónál majd a baloldali 
Shift méretét lecsökkentik, és ide rakják a plusz 
gombot. Addig marad az ALT 7 J. 


A billentyűk amúgy ezüst színben pompáznak és 
kissé dőlten vannak rajta a karakterek, talán ez 
az egyetlen, amit megfontolásra visszadobnék 

a designereknek: hiába a dőlt ASUS felirat a 
logóban, szerintem veszít az eleganciájából az 
efféle különcködés, ahogyan a használatóságot 
illetően is fekete pont, hogy nincs billentyűzet 
háttérvilágítás. Már ha az F2 és a bekapcsoló 
gombon lévő ledeket nem hívjuk annak. Mindezek 
ellenére a gombok egyébként nagyon jó 
nyomáspontúak, a méretük is el lett találva nem 
téveszt rajta az ember vakon sem, már ha képes 
így írni. 


Teljesítmény 

A ZenBookben lakozó í7-es proci, a 4GB-os 
memória és az SSD nagyon komoly összhangban 
teszi a dolgát: nem futtattunk le rajta teszteket, de 
a használat során nem igazán volt olyan helyzet, 
amikor különösebb erőlködésbe kezdett volna. 

Külföldi lapok azonban lefuttattak rajta egyet 

s mást, és arra jutottak, hogy a hasonló 
architektúrájú Macbook Air ha csak egy picivel 
is, de jobban teljesít grafika terén a ZenBook-nél, 
minden másban a ZenBook viszi a pálmát. 


A hangminőségről is kell ejtsek pár szót: a 
beépített Bang g Olufsen technológia nagyon 
jól teljesít: szépen, megfelelő hangerővel szól 
a gép, melynek hangszórója egyébként a 
kijelző és a tasztatúra között kapott helyet, 
ezáltal akusztikailag is megbolondítva az egész 
konstrukciót. 
Mélyek ugyan nagyon nincsenek, de magas 
és középtartományban kiemelkedően szépen 
szól a ZenBook, az Air és a Series 9 ebben 
mindenképp alulmarad. Ahogyan az utóbbi 
processzorteljesítményben is, de állítólag idén az 
új S59-es már fel fogja venni a kesztyűt az i7-es 
: " családdal. 

A gyári Lithium Polymer akksi állítólag akár 9 
nap késZenBooklétet is kibír, nekünk a teszt 
során 6 órát ment egy feltöltéssel, ami jó érték. 
A ZenBook ugyancsak veri a versenytársakat a 
kijelző felbontásban: az 1600 x 900-as felbontás 
azért sokkal emberibb 13 collon, mint a mindenki 
más által preferált 1366 x 768 pixel. 


Összegezve 

Kéne. A design elsőrangú, a teljesítmény nagyon 
meggyőző, a kijelző nagyobb felbontása és 

a rendkívül jó hangminőség igen dicséretes, 
ahogyan az sem maradhat szó nélkül, hogy a 
pénzünkért a gyári csomagban egy igen ízléses 
tokot is kapunk az Asustól a géphez, mely szokást 
több konkurens gyártó átvehetne. Összességében 
egy hibátlan géppel volt dolgunk a ZenBook 
kapcsán, és őszintén sajnáljuk, hogy vissza kell 
adnunk. A gépből létezik 11 collos változat is, 
reméliük. hamarosan azt is kioróbálhatiuk. c €TTÖ Tsaltn EZT 


efnlÉntéh:  íririrár ák 
Cngonóswela: Úr úr dr ár dr 


WWW.WIKITECH.HU 6. OLDAL 


2012 FEBRUÁR 13. HÉTFŐ 


Nokia - így lépünk 
le Ázsiába — sz 
Ir 


AoON1 


A Nokia szerdán jelentette be hogy 
Komáromból, Reynosából (Mexikó) és 
Saloból (Finnország) ázsiai gyáraiba helyezi 
át az okostelefonok gyártását, ezért a három 
országban összesen 4.000 dolgozótól válnak 
meg 2012 végéig. A 4.400 főt foglalkoztató 
komáromi üzemből 2.300 főt bocsátanak el. 


Niklas Savander, a Nokia Markets ügyvezető 
alelnöke a közleményben az átszervezést azzal E 
indokolta, hogy a készülék összeszerelés Ázsiába SI 


Te Oremaga jemerekmet te iz - ; A 2. age eset 
a. 4-0 ve. 


mai Anna, a komáromi Nokia kommunikációs 


helyezésével Nokia közelebb kerül a legtöbb vezetője elmondta, a gyár továbbra is a vállalat 
részegység beszállítóhoz és ezzel a társaság ellátási láncának fontos része marad. A gyártás 
képes lesz az innovációkat gyorsabban bevezetni  " átszervezése nem a gyár teljesítményétől és a 

a piacra. Az alelnök telefonos sajtókonferencián végzett munka minőségétől függött - tette hozzá. 
megerősítette: az okostelefon-gyártásban az új A sajtóközlemény szerint a leépítések a tervek 
termékek gyorsabb bevezetése szempontjából szerint 2012 végéig, fokozatosan mennek végbe. 
fontos, hogy a termékek összeszerelése a A Nokia a dolgozóknak minderre kiterjedő, a helyi 


beszállítókhoz közelebb történjen. A munkaerőhöz igényekre szabott támogatási programot kínál, 
kapcsolódó tényezők ma már nem játszanak olyan amely magában foglalja az anyagi támogatást, 
fontos szerepet a költséghatékonyságban - tette valamint segítséget a munkatársaknak abban, 
hozzá. hogy helyben újra munkába állhassanak. 


WWW. WIKÍT EGEK a. ői b. . 7. OLDAL 


pelet 2. . ta ki . 


2012 FEBRUÁR 13. HÉTFŐ 


A Nokia bejelentette 2.300 fős, előzetes leépítési 
szándékát a munkaügyi központ komáromi 
kirendeltségén; a tervezett intézkedés 2.050 
fizikai és 250 szellemi munkakört érint. A 

megyei munkaügyi központ igazgatójának, 
Pákozdi Szabolcs tájékoztatása szerint a 

vállalat tárgyalásokat kezd az érdekvédelmi 
szervezetekkel és az üzemi tanáccsal, majd 15 
nap múlva jelenti be végleges létszám-leépítési 
szándékát. A Nokia továbbra is Komárom 
városában marad, a társaság a létszámleépítések 
ellenére a régió legnagyobb munkáltatója lesz 

a jövőben is - közölte Molnár Attila, Komárom 
polgármestere a Nokia 2.300 fős leépítésének 
hírére reagálva szerdán a város honlapján. 


A Nemzetgazdasági Minisztérium (NGM) közös 
munkacsoport felállításáról állapodott meg a 
2.500 ember elbocsátását szerdán bejelentő 
komáromi Nokia-gyár vezetésével a nehéz 
helyzetbe jutott dolgozók megsegítésére. A 
magyar kormány sajnálja a Nokia döntését, és 
mindent megtesz annak érdekében, hogy a nehéz 
helyzetbe jutott dolgozók mielőbb munkahelyhez 
jussanak; ennek érdekében a Nemzetgazdasági 
inisztérium vezetése megállapodott Yrjö 
Eskolával, a Nokia komáromi gyárának 
igazgatójával közös munkacsoport felállításáról - 
közölte az NGM. 


A Nokia 2000-ben kezdte meg komáromi 
tevékenységét, árbevétele alapján a legnagyobb 


magyar cégek közé tartozik. Az Opten cégtárának 
adatai szerint a Nokia Komárom Kft. 2010-ben 
1.OT7 milliárd forintnyi, vagyis a magyar GDP 36 


százalékára r 
ben az árbev 
válság előtt, 


úgó árbevételt ért el, míg 2009- 
étel 1.075 milliárd, 2.008-ban, a 
.292 milliárd forint volt. A komáromi 


cég 2010-ben elért 31 milliárd forintos adózott 
eredményét az anyacég kivitte a magyarországi 
leányvállalatából 


e 

Ha azt hitted, hogy az í7-es Sandy Bridge 
processzor csak asztali gépbe jó, akkor nagyot 
tévedtél. 


Az AVADIrect új gamer laptopja, a Clevo AA 
P27OWM 3000 dollárról indul és figyelemre ee 
méltó hardverek kerültek bele. A gépbe az új 6 
magos Sandy Bridge core i7-3930K került bele, de 
választható hozzá az i7-3960X is. És emellett még 
simán belefér egy dual GeForce GTIX 580M-es 
videokártya, mely egyenként 1.5 GHz-es GDDR5- 
ÖS memóriával rendelkezik. Ha szűken is, de befért 
egy Bigfoot Killer Wi-Fi adapter is, 3 merevlemez 
és négy memória hely, melyekbe modulonként 8 
GB-os, auad channel-es memóriákat helyezhetünk A cseresznye a habon, ami a tortán van, hogy 


el, azaz az alaplap támogatja a 32 GB a billentyűzet háttérvilágítással rendelkezik. Az 
öszzmemóriát. Ha mindez nem lenne elég, akkor alapkonfiguráció 3930K-s íi7-es Sandy Bridge 

itt van még ráadásként a kijelző, mely 17.3 colos processzorral, egy GTXS58OM-es nVidia kártyával 
átlóval rendelkezik, 3D-s témák megjelenítéséreis — és /50 GB-os merevlemezzel kerül 3000 dollárba 
alkalmas és Full HD LED. (655.000 forint). 


Kevesebb mint 800 napja van hátra a Microsoft 
legsikeresebb operációs rendszerének. 


A Windows XP még a mai napig használatban 
van, sőt, sokan még mindig nehezen válnak meg 
tőle, mivel nagyon stabil. Akinek meg már van 
Vistára vagy Windows 7-re termékkulcsa, vissza 
is ,butíthatja" azt XP-re egészen 2020-ig. Sajnos 
az utódja, a Windows Vista nagyon leszerepelt, 


amit alátámasztott az is, hogy a Windows 7-re A Microsoft nemrégiben tudatta Windows XP 
özel 10 hónap alatt átállt a felhasználók javarésze. felhasználóival, hogy a hivatalos támogatás 798 

Bár ez sokakat még mindig nem győzött meg nap múlva lejár és bátorította a felhasználóit, 

arról, hogy van élet az XP után. Jogos a kérdés: hogy álljanak át Windows 7-re. A Microsoft 

minek álljak át valamire, ha az is tökéletes, amit szerint maximum ,18-24 hónap kell az operációs 

most használok? Persze ez a kérdés felmerülhet rendszerek migrálásának megtervezéséhez 

a Windows 8 kapcsán is, hiszen a Windows és lebonyolításához. Ha még nem kezdték el 

7 is tökéletes a maga nemében. A Windows a tervezést egy modernebb OS-re, vagy ezek 

XP-t viszont mind a mai napig frissítik, írják rá a tervek megtorpantak, itt az ideje, mert már 

a meghajtó szoftvereket. Nem hiába, mivel az csak 2 év és két hónap van erre." Persze ez csak 

összes WinOS-t használók 46.5296-a még mindig a nagyobb vállalatokat érinti, mivel hivatalos 

az XP-t használja, a Windows 7-et csupán a 3796- viszonteladótól már rég nem lehet beszerezni 

a. Windows XP-t. 

Méghozzá nem is a Nokiáé, pedig simán 
lehet létjogosultsága a jövőben egy ilyen 
készüléknek. 


A képeken látható érdekes készülék nem más, 
mint egy Nokia rajongók által megálmodott 
internettábla a finn gyártótól. Természetesen 
egyelőre még csak hasonló sem létezik - vagy 
legalábbis nem tudunk róla - de egyáltalán nem 
kizárt, hogy fog. A cég berkein belül is sokat 
hallani arról, hogy a Nokia szívesen beszállna 

az egyre nagyobb üzletnek tűnő táblagép 
businessbe is. A feltételek a Microsofttal való 
házasság óta pedig abszolút adottak ugyebár. 

A kérdés, hogy mikor szánja el magát a lépésre 

a Nokia? A válasz sokak szerint pedig erre is 
egyértelmű: ha megérkezik a Windows 8. Hiszen 
kézenfekvő lenne, hogy immár egy valóban teljes 
körű használhatóságot biztosító termékkel lépjen 
e piacra a többi gyártóval szemben, akik adott 


esetben már régóta gyártanak Androidos táblákat, 


illetve az Apple rendkívül népszerű iPadjei ellen. 


A CNN amerikai hírtelevízió értesülései 
szerint a teljes amerikai kormány és az 
amerikai hadsereg speciális androidos 
okostelefonokra áll át, melyet már közel két 
éve tesztelnek is. 


Minden amerikai hivatal és ügynökség, mint 
például a Belügyminisztérium, a Védelmi 
Minisztérium vagy az FBl, egységes operációs 
rendszert fog használni. Sok kormányhivatal 
eddig a BlackBerry-t támogatta a bizalmával, 
ez mostantól megszűnik, így a RIM újabb 
szegmenstől kénytelen elbúcsúzni az 
okostelefonok piacán. 


A jövőben már 50 ilyen, speciális androidos 
okostelefont és 70 táblagépet küld a hadsereg 

a tengerentúli csapatainak. Olyan táblagépeket 

és telefonokat használnak majd a hadseregnél is, 
amelyek bárki számára elérhetőek, de a rajtuk futó 
Android OS jelentős különbségekkel és különleges 
biztonsági beállításokkal fog rendelkezni a 
lakossági verziókhoz képest. A speciális Android 


WWW. WIKITECH.HU 


A megálmodott Windows 8 alapú masina 
egyébként 1.4 gigahertzes processzorral, 

512 megabájt RAM memóriával, 64 gigabájt 
háttértárral rendelkezne és egy 9.7 colos, 

1280 800 FPpixel felbontású AMOLED ClearBlack 
ijelzőn csodálhatnánk meg rajta mindent. 
Emellé olyan extrák tartoznának, mint a nyolc 
megapixeles hátlapi- és két megapixeles előlapi 
amera, illetve Wi-Fi és természetesen a 3G 
adatkapcsolati lehetőségek. 


05S-eken személyre szabottan állíthatják be 

a jogosultságokat és a programokhoz való 
hozzáférhetőséget, ezeket a civil lakosság 
számára elérhetetlenek és használhatatlanok 
lesznek. A kérdés, hogy Barack Obama, aki mindig 
is rajongott a BlackBerry-s telefonjáért, vajon 
lecseréli-e Androidra azt, vagy titokban megtartja 
régi készülékét is? 

Nem vitás, hogy bár nem a legnagyobb 
hasznot termelő szektor az okostelefonoké, 
mindenképpen a legnagyobb érdeklődésre 
számot tartó területe ez a mobilszférának, 
hiszen itt a legnagyobb a presztízsharc az 
egyes gyártók közt - nézzünk, hogy is áll a 
helyzet jelenleg! 


Az egyik legfrissebb IDC elemzés szerint a 

tavalyi utolsó negyedéves eladási adatok alapján 
továbbra is a Nokia a nagy vesztese ennek a 
szekciónak, hiszen az egy esztendővel ezelőtti 
dobogó felső fokáról immár a harmadikra esett 
vissza. Ennek oka, hogy a korábbi 27,6 százalékos 
piaci részesedése az említett időszakra 124 
százalékra szorult vissza, 19,6 millió eladott 
készülékkel. 


A két nagy nyertes - talán említenünk sem kell 
- természetesen az Apple és a Samsung, akik 
a recesszió dacára is tekintélyes nyereségekkel 
zárták a tavalyi évet. A dobogó legtetején tanyát 
vert Apple a maga 37 millió eladott iPhone 
készülékével 23,5 százalékos piacrészre tett szert, 
ami 2011-ben mintegy 128 százalékos növekedést 
jelent. Ez mindenképpen igen figyelemreméltó 
eredmény, különösen, hogy az almás cég nem 
rendelkezik kiterjedt okostelefon portfolióval, mint 
a többi gyártó, kizárólag egyetlen modellszériát 
újít meg (ráadásul igazából azt is csak kétévente). 
De brillírozott a Samsung is: ugyanis bár a koreai 
cég , csupán" a második helyig jutott a maga 36 
millió eladott okostelefonjával és 228 százaléknyi 
részesedésével, ez mégis ebben az esetben nem 
kevesebb, mint 275 százalékos (1) növekedést 
Eeen 

A negyedik és ötödik helyeket az óév másik két 
nagy vesztese nyerte el: az egykor szárnyaló 
HTC mindössze az ötödik lett 6.5 százalékkal 
(10,2 millió eladott eszközzel), míg az ugyancsak 
meredeken lefelé ívelő pályájú RIM, azaz a 
BlackBerryk gyártója, a 4. helyen található 8,2 
százalékkal (és13 millió készülékkel). 


Hogy idén mi lesz az igen nagy kérdés, hiszen 

a hamarosan startoló 2012-es MWC-n már 

újra ott lesz a Nokia, akik állítólag komoly 
csúcsmodellekkel készülnek, illetve nagyon 
elszántan tolják az új Windows Phone mobilok 
marketingszekerét is év eleje óta. Ugyanakkor 
úgy tűnik, hogy mintha a Samsung meg nem is 
készülne az eseményre, hiszen úgy hírlik sem 

a Galaxy S III. sem más komolyabb újdonság 
nem fog Barcelonában bemutatkozni. Arról 

már nem is szólva, hogy idén jön a valóban 
megújuló iPhone, illetve a HTC is a legkomolyabb 
csapatot szervezte le készülék-portfóliójának 
feltuningolására. 
Tehát a tavalyi okostelefon toplista a készülék 
eladási adatok alapján (Iglói István Igor 
kommentelőnk kérésére jogosan): 

1. Apple (37 millió eladott készülék) 

2. Samsung (36 millió) 

okia (19,6 millió) 

. RIM (4413 millió) 

. HTC (10,2 millió) 

A Star Wars előtt Hz T ese 


az Xbox 360 


A Microsoft népszerű konzolja új, limitált 
kiadásban szalutál George Lucas legendás 
sci-fije előtt. 


Április 3-án jelenik meg az Xbox 360 módosított 
változata, aminek köszönhetően az gép enyhén 
R2-D2-stílusra hajaz, a kontrollere pedig 
C-3PO-színben pompázik. Ha esetleg valaki 

ezt szeretné tavasszal megvenni, akkor jó, ha 
tudja, hogy Amerikában Star Wars Xbox 360 
Kinect bundle néven kerül forgalmazásba. A 
csomag tartalmazza az R2-D2 gépet 520 GB-os 
merevlemezzel, a C-3PO kontrollert és két Kinect- 
es játékot, a Star Wars Kinect-et és a Kinect 
Adventures-t. Mindössze 999 galaktikus kreditbe 
vagy 449 dollárba kerül a gép, ha kijön. Végül 

is meg kell lovagolni a 5D-s Star Wars keltette 
őrületet. 


Fülhallgató, mely felismeri, 
ha rossz oldalra dugod be 


Ráadásul sípolás helyett inkább átpolarizálja 
magát balról jobbra, jobbról balra. 


Mennyi probléma forrása volt, hogy véletlenül 

a jobb oldali fülhallgatót a balba dugtuk és 
fordítva. Ráadásul a legtöbb esetben nem is a 
legkényelmesebb a figyelmetlenségből elkövetett 
hangszóró felcserélés. A japán Science és 
Technology Agency viszont úgy döntött, hogy 
megoldást keres erre az ,égető" problémára, ami 
már-már Brit Tudósok-kategóriásnak is tűnhet 

és létrehozták a Universal Earphones Project- 

et. Az így megszületett fülhallgató mindkét 
hangszórócskája mögé egy kis érzékelőt helyeztek 
a japán tudósok, mely 30 mm-es távolságnál már 


Distance 
Less than 3őmm 


Right Ear Detection 

képes érzékelni, hogy a jobb vagy a bal fülbe 
igyekszünk bedugni a fülhallgatót és így a szerint 
kalibrálja be a sztereó hangot. A eszköz pedig 
mindkét fülünkbe kényelmesen el is fér. 


Ha pedig ismerősünkkel szeretnénk így zenét 
hallgatni, akkor mindkét hangszóróban monóban 
szólal meg a zene, így egyik fél se marad le a 
jobboldali vagy a baloldali hangsávról. Hogy 
ebbe vajon mennyi pénzt ölhettek bele a 
japánok azt nem tudni, de azért bízunk benne, 
hogy az emberiség nagy része még meg tudja 
különböztetni az R (jobb) és L (bal) -mondhatni- 
univerzális jelzését. 


6 


Proximity Sensor 

Left Ear Detection 

Útra kész Masat-1, 


az első magyar műhold 


A magyar műhold az egyenlítő környékén 
található európai űrközpontból február 9-én 
indul, a startot élőben közvetíti az Európai 
Űrügynökség (ESA). 


A Masat-1 a Budapesti Műszaki és 
Gazdaságtudományi Egyetem (BME) két 
villamoskari tanszéke (elektronikus eszközök 


tanszéke és szélessávú hírközlés és villamosságtan 


tanszék), valamint a BME űrkutató csoportja 
hallgatóinak, doktoranduszainak és oktatóinak 
több mint négyéves munkájával született. 


A Masat-1, amelynek neve a magyar és a satellite 
szavakból származik, egy kisméretű, úgynevezett 
pikoszatellit. A CubeSat szabvány szerint készült 
10x1OX10 centiméteres kocka alakú műhold 
legfeljebb 1 kilogramm tömegű lehet. Építése 
elsősorban oktatási célt szolgált, pályára állását 
követően gyűjti a saját állapotára és környezetére 
vonatkozó adatokat, amelyeket a BME csapata 
által e célra kialakított földi állomásra továbbít 
későbbi feldolgozásra. 

A fedélzeten elhelyezésre került egy félaktív 
mágneses stabilizáló rendszer, ennek segítségével 
a Földről távirányítással lehet a műhold 
orientációját befolyásolni. A felbocsátás helyszíne 
Francia Guyana, a kouroui űrközpont, ahonnan 

a magyar műholdat több hasonló szatellittel 
együtt az ESA Vega-hordozórakétájának első 
üldetésében vesz részt. "A start műszaki és 
természeti okok miatt természetesen az utolsó 
pillanatig halasztásra kerülhet" - emeli ki a 
közlemény. 


Az indításra a tervek szerint magyar idő szerint 11 
és 13 óra között kerül sor. A start előtt három és 
fél perccel minden rendszer startra kész, és elindul 
a visszaszámlálás, majd az indítást követően több 
rakétafokozat emeli a magasba és állítja pályára 
a hasznos terhet, amelynek része a Masat-I is. 

Az egész művelet alig 70 percig tart. A sikeres 
pályára állás után körülbelül 5 órával a Masat-1 
Magyarország fölé ér, ezt követően a pikoműhold 
aktuális pozíciója folyamatosan követhető lesz a 
htto://cubesat.bme.hu honlapon. 


"A Masat-1 projekt révén a fejlesztői csapat olyan 
tapasztalatokra és tudásra tett szert, amelyre a 
bontakozó hazai űripar igényeit kielégíteni képes, 
magas színvonalú oktatást és mérnökképzést 
alapozhatunk. Ezt túlmenően a projekt olyan 
fejlesztői tapasztalatot és referenciát jelent az 
űreszközök tervezése, építése és üzemeltetése 
területén, amely demonstrálja Magyarország 
érettségét a teljes jogú ESA-tagságra" - 
hangsúlyozza a közlemény. 

Teszt: Nokia Asha 300 


Made in India 


Az Asha 300 telefon Nokia mércével mérve az 

olcsó készülékek piacát erősíti, aminek persze 

megvannak a maga hátulütői. A kérdés csak az, 
hogy az ár mindenért kárpótol-e?l 


A Nokia az utóbbi időben előszeretettel nyúl 
vissza korábbi saját formáihoz. Hogy csak néhány 
példát említsünk, így történt a Nokia C7 és Nokia 
701, a Nokia N9 és Nokia Lumia 800 esetében, 
valamint jelenlegi tesztalanyunk a Nokia Asha 5300 
is egy korábbi készülékre, a Nokia C3-O1 telefonra 
hajaz. Az említett korábbi példáktól jelenlegi 
esetünk annyiban különbözik, hogy míg a klónok 
eddig egyértelműen javított verzióként támadtak, 
addig a Nokia Asha 300 tekintetében inkább a 
jóárasított butításra koncentráltak. Minden esetre 
az árcédula a Nokia C3-OT-hez képest jelentős, kb. 
3096-kal alacsonyabb számot mutat, így ez az ár- 
érték arányt firtató meccs még nincs lejátszva, de 
nézzük inkább a konkrétumokat. 

, Touch and type" 

A Nokia , touch and type" telefonok, melyek 
családjába a Nokia Asha 500, és ihletője 

a Nokia C3-O1 is tartozik, ötvözik a régi 
telefonérzést és funkcionalitást a menü 
kezelésének érintőképernyős egyszerűségével. 
A lényege az, hogy nincs szükségünk navigációs 
gombokra, hanem közvetlenül a képernyőt 
böködve közlekedhetünk villámgyorsan 

a menürendszerben, ám a szövegbevitel 
hagyományosan a számgombok nyomkodásával 
történik. 


Csomagolás, tartozékok 

A szokásos kék Nokia doboz nem tartogat 
meglepetéseket, lényegében csak a 
legszükségesebb dolgok vannak benne: a Nokia 
Asha 300 készülék, 1100 mAh akkumulátor, 
headset, régi típusú tűs töltő. Memóriakártya és 
adatkábel beszerzéséről mindenkinek maga kell 
gondoskodnia. (A telefon micro USB csatlakozón 
keresztül is tölthető, attól függetlenül, hogy a 
Nokia a régi töltőt adja ehhez a készülékhez is.) 

Külsőségek 

A Nokia Asha 500 első ránézésre nagyon 
szimpatikus, hiszen méretében, arányaiban és 
formavilágában visszaköszön a remekül eltalált 
Nokia C5-OT, ráadásul bizonyos szubjektív 
megítélés szerint, sikerült a külsőt lendületesebbé 
tenni a gombok formájának és a készülékház 
íveinek minimális megváltoztatásával. A 1128 x 
49,5 x 127 mm méretű telefont továbbra is a 2.4" 
méretű érintőkijelző uralja, de a C3-O1-hez képest 
szembetűnő, hogy a híváskezelők közé bekerült 
egy boríték piktogramos gomb is, ami hasznos 
fejlesztésnek tűnik. 

Ezzel szemben, kézbe véve a helyzet igencsak 
ellemetlen, már ha valakinek volt szerencséje 

az Asha 300 kvázi elődjének számító C3-O1 
okiához. A fémet, mint burkolatot elfelejthetjük 
és az egyetlen nagyméretű műanyagból álló 
hátlap tapintása sem a legkellemesebb. További 


természetes következménye a műanyagosításnak, 


hogy a telefon tömege a C3-O1 korábbi 100 
grammjához képest mindössze 859, ami 
kifejezetten könnyű, talán már kellemetlenül 
könnyű, ha létezik ilyen kategória. 

A kezelőszerveket tekintve a , touch and type" 
rendszernek köszönhetően navigációs gombok 
nem foglalnak helyet az előlapon, hiszen a 
menüben a kijelző böködésével barangolhatunk, 


de természetesen hívás fogadó és bontó, valamint 


egy dedikált üzenet gomb is. Az Asha 300-at 
tovább személve az alját és egyik oldalát üresen, a 
másik oldalán a hangerőszabályzó és billentyűzár 
gombokat találjuk, míg felülre került az összes 
csatlakozó: micro USB, 3,5 mm jack, tűs töltő. 
smét szembeállítva az Asha 3500-at a C35-O1 
telefonnal a következő hiányokat tapasztaljuk az 
újonc kárára: a hátlapon található 5 megapixeles 
amera nem kapott vakut, amivel összefügg, 
hogy az előlap " (csillag) billentyűje már nem 
apcsolja be az elemlámpa funkciót, hiszen nincs 
mivel világítania, valamint szintén a kamerához 
apcsolódó dolog, hogy az Asha 500 már nem 
rendelkezik dedikált kamera gombbal sem. Bár 
fizikailag jelen van, de kijavítható lett volna a 
C35-O1-hez képest, az a billentyűzár gombja, ami 
már az előd esetében is nehezen kitapintható, 
rossz kialakítású volt. Ehhez képest az Asha 300 
nem hogy megoldotta volna ezt a hátrányt, de 
sikerült a gombot szinte használhatatlan szintre 
, fejleszteni", magával rántva a C3-O1-ben még jól 
kezelhető hangerő gombokat is. 


Kezelés, tapasztalat, funkcionalitás 

A , touch and type" működése a gyakorlatban egy 
pillanatok alatt elsajátítható, nagyon egyszerű és 
nagyon gyors kezelést eredményez, ami persze 
nem meglepő, hiszen a menüben bóklászva épp 
úgy viselkedik, mint egy hagyományos, teljesen 
érintésvezérelt telefon, valamint szövegíráskor 

is remekül működnek a régi SMS-írós reflexek. 

Ha esetleg elsőre furcsállná az ember ezek 
kombinációját, vagy idegenkedne is tőle, hamar be 
kell látnia, mennyire adja magát a régi telefonokon 
nevelkedett embernek ez módszer. 


számbillentyűkkel el vagyunk látva, amikhez társul 

Az operációs rendszer Symbian, tehát okostelefon 


kategória, az alap szoftver csomagot tetszés 
szerint bővíthetjük a Nokia Áruházból, a 
kezdőképernyőn elhelyezhetjük legfontosabb 
widgetjeinket. Egyetlen dolog furcsa talán, de 
hangsúlyozottan ez is inkább érdekességként 
jelentkezik a használat során, hátrányt nem 
szenvedünk miatta: néhány kivételtől eltekintve 
(pl. zenelejátszó, rádió) a programok nem futnak 
párhuzamosan a háttérben, nem tudunk az 
elindított funkciók között egy gombnyomással 
váltani, de talán ennek is köszönhető, hogy 
még véletlenül sem fordulhat elő a rendszer 
indokolatlan belassulása a túl sok megnyitott 
alkalmazás következtében, hiszen ilyet ha 
akarnánk sem tudnánk tenni. 


Adatkapcsolatra Bluetooth 2.1 - EDR, valamint 
0,2 Mbps HSDPA lehet segítségünkre, és itt vége 
is a felsorolásnak, C3-O1 telefonban még jelenlévő 
WLAN ez esetben nincs, a mobilszolgáltatók 
feltehető nagy örömére az internetet kizárólag 
hálózati adatkapcsolaton keresztül érhetjük el. 

A Nokia Asha 3500 funkcionalitása terén a 
ategóriában nagy újdonság az előre telepített 
Angry Birds, és továbbra is megkapjuk a 
ötelezőt: e-mail kiliens, web böngésző, 
médialejátszó és rádió, stb., de ha valami 
hiányozna, a Nokia Áruházból jórészt ingyenes 
formában is beszerezhető. Akár csak a Nokia 
C3-O1 telefonban, GPS továbbra sem gyarapítja 

a felhasználási lehetőségeket, navigációra és 
helymeghatározásra így nem használható. 

Furcsa a helyzet a kamerával, amivel kapcsolatban 
a C5-O1-nél még hiányérzetről beszélhettünk, 
hiszen gyenge képeket készített a dedikált gomb 
és vaku meglétéhez képest, tehát a körítést 
tekintve többet vártunk tőle. A Nokia az Asha 
300 esetében viszont egyszerűen megoldotta 
ezt a problémát: elvett minden olyat, ami valódi 
minőségi elvárásokat támaszthatna bennünk az 
5 megapixeles kamerával szemben, így igazából 
anélkül, hogy komolyabban firtatnánk, milyen 
képeket is készít, egyszerűen csak konstatáljuk: 
kamera van, azt pedig mindenki saját belátására 
bízzuk, hogy tetszik-e neki a végeredmény. 


Összegzés 

A nyilvánvaló hasonlóságok miatt nem tudjuk az 
Asha 300 és C3-O1 összehasonlítását elkerülni, 
mely összehasonlításban az Asha 300 kapcsán 
szinte csak visszalépésről tudunk beszámolni: 
gyengébb kamera körítés, nincs WLAN, gyengébb 
anyaghasználat, elrontott oldalsó gombok, és 
személyes véleményem szerint egyszerűen 
gagyi ikonok a menüben, a korábbi kellemes 

és tetszetős C3-O1 képek helyett. Műszaki 
szempontból ezzel szemben a pozitív változás a 
dedikált üzenetgomb és az erősebb hardver, bár 
ez utóbbi a C5-O1 esetében fel sem merült, hogy 
fejleszteni kellene, így csak megköszönni tudjuk 
a figyelmességet, de igazából nem oszt, nem 
SZOoroz. 

Félretéve a paramétereket a Nokia Asha 300 
nagy előnye az ára lehet, a relatív olcsóságért 
azonban mi is nagy árat fizetünk, a spórolás tetten 
érhető. Bevallom korábban eszembe nem jutott 
megnézni, melyik országban készült egy Nokia 
készülék, még akkor sem, ha nem voltam vele 
egyébként maradéktalanul elégedett, hiszen a 
fizikai minőség általában megkérdőjelezhetetlen 
volt, de ez megváltozott az Asha 300-nál, mivel 
bár az összeszerelés rendben van, de ilyen gyenge 
műanyagokat és rossz kijelzőt Nokiától régen 
(talán még sosem) láttam. 


A Nokia Asha 300 jelenleg függetlenül 25-30 
ezer forint, míg a Cs-O1 55-40 ezer forintért 
beszerezhető. Személyes véleményem szerint ezt 
az árkülönbséget a minőség és funkció többlet 
bőven fedezi, így a Nokia Asha 3500 házon belül 
sem lett eléggé olcsó. Tovább romlik a helyzet, 
ha összevetjük a funkcionalitást az árral, hiszen 

a touch and type rendszeren kívül nem kapunk efnléntéh: 
semmi különlegeset egy 5-10 ezer forintért 
kapható hagyományos gombsoros telefonhoz 
képest. 


Clngaonómeia: 
Design: 


CSALÁD 


E y 2. 
I ablamagazin Sessszsécogr 
É " " KÖRNYEZETVÉDELEM 
INGYENES KETHETI MAGAZINOK TABLETEKRE [1] GASZTRONÓMIA 
FE KÜTYÜ 

Február 29-én jelenhet meg a Microsoft 
legújabb operációs rendszerének, a Windows 
8-nak a próbaváltozata. 


A Microsoft sajtómeghívón jelezte, hogy február 
29-én egy tájékoztató keretében bemutatja 

a véglegesnek szánt Windows 8-at, ezután 
kezdetét veszi a nyílt bétatesztelés. Az operációs 
rendszernek lesz táblagépes verziója is, melyen 
állítólag futni fognak az asztali számítógépekre 
észített alkalmazások is. 


Ennek egy a bökkenője, hogy nem asztali 
processzorok futnak a táblagépekben, hanem 
ARM CPU-k. Ergo a Windows 8-nak támogatnia 
ell a az x86 és x64-en kívül ezt az architektúrát 


Az okostelefonok világpiaci értékesítési száma 
tavaly megelőzte a személyi számítógép 
eladásokat. 


A Microsoft sajtómeghívón jelezte, hogy február 
A kiskereskedelem 2011 negyedik negyedévében 
158,5 millió okostelefont értékesített világszerte, 
57 százalékkal többet a 2010. negyedik negyedévi 
101,2 milliónál. A tavalyi éves összes értékesítés 
ezzel 487,7 millió darabra emelkedett, ami 63 
százalékkal haladja meg az előző évi 299,7 milliós 
értékesítési számot. 

Windows" 8 Consumer Preview 


eat ek a 


P.J , 724 s 4 DVekó 
közé de ő VÁ 


is Cilletve a programokat is eszerint kell megírni). 
Kíváncsian várjuk, mit hoz a hó vége. 


Összehasonlításképpen - a Canalys statisztikái 
szerint - a globális személyi számítógép 
eladások tavaly a 2010-eshez képest 148 
százalékkal emelkedtek 414,6 millió darabra. 

A táblaszámítógépek rétékesítési száma ezen 
belül 274,2 százalékkal emelkedett 2011-ben és 
részesedésük a teljes forgalomból 15 százalékra 
bővült. A Canalys piackutatóval ellentétben a 
Gartner piackutató vállalat a táblagépeket külön 
kategóriának tekinti és nem veszi figyelembe a 
személyi számítógépek világpiaci forgalmában. 


A Gartner piackutató vállalat szerint 2011-ben 
3528 millió személyi számítógépet értékesítettek 
világszerte, az eladások így mindössze 0,5 
százalékkal emelkedtek a 2010-es eredményekhez 
képest. A tavalyi utolsó negyedévben pedig 1,4 
százalékkal kevesebb személyi számítógépet 
értékesítettek, mint egy évvel korábban. A Canalys 
elemzése szerint a táblagépek egyértelműen a 
netbook számítógépekről terelték el a vásárlói 
érdeklődést, hiszen miközben minden számítógép 
kategória értékesítése többé-kevésbé nőtt tavaly, 
a netbook számítógépeké 25,3 százalékkal 294 
millióra esett vissza. 

"A táblagép-eladások elhanyagolható hatást 
gyakorolnak az okostelefonok értékesítésére, 
hiszen világszerte folyamatos és számottevő 
növekedés volt tapasztalható 2011-ben. Az 
okostelefon eladások személyi számítógép- 
eladásokat felülmúló száma jelentős mérföldkőnek 
tekinthető. Az okostelefon alig néhány év 

alatt a mobiltelefónia legfelső exkluzív piaci 
szegmensének szánt készülékből tömegcikké 
nőtte ki magát. Az olcsóbb modellek megjelenése 
ebben segített ugyan, de a legnagyobb 
mozgatóerő mégis az internetes böngészés, a 
tartalomfogyasztás és a mobil alkalmazások és 
szolgáltatások iránt erősödő fogyasztói igény 
volt" - mondta Chris Jones, a Canalys alelnöke és 
vezető elemzője. 


A Canalys azonban 2012-re már az okostelefon 
értékesítések növekedési ütemének lassulását 
várja, mivel a forgalmazók egyre nagyobb 
jelentőséget tulajdonítanak a költségkezelésnek és 
a nyereségesség növelésének. A korábban 


DESKTOP/LAPTOP 


agresszív árpolitikával az alsó piaci szegmens 
meghódítására törekvő olyan gyártók is, mint 
a Huawei, a ZTE és az LG is egyre fokozódó 


ja 


figyelmet szentelnek a felső piaci szegmenseknek. 


Az Apple a tavalyi negyedik negyedévben és a 
teljes évi értékesítésekben is megelőzte a Nokiát 
okostelefon eladásokban. Az Apple a negyedik 
negyedévben 37,0 millió iRhone készüléket 
értékesített, míg a Nokia 19,6 milliót, 2011 
egészében pedig az Apple 93.,1 milliót, a Nokia 
77,8 milliót. Tavaly az Android (Google) operációs 
rendszer 488 százalékos piaci részesedést 
vívott ki magának. A második helyen az iOS 
(Apple) operációs rendszer áll 191 százalékkal a 
harmadikon a Symbian (Nokia) 164 százalékkal, 
a negyediken a BlackBerry készülékek saját 
operációs rendszere 10,5 százalékkal. A bada 


részesedése 2,7 százalék, a Windows Rhone 
részesedése pedig 1,4 százalék volt tavaly. 

A HTC nem várja meg, hogy mindenhol 
ugyanolyan elterjedt legyen az LTE, mint 
a 3G, ezért elhozza a öreg kontinensre is a 
Velocity okostelefonját. 


Az amerikai piac után Európába kíván betörni 

a HTCLTE-képes telefonjával, mely 100 Mbs 
letöltési- és 50 Mbs feltöltési sebességgel 
rendelkezik. Maga a készülék igen izmosra 
sikeredett: processzora két magos 1.5 GHz-es 
Scorpion, GPU-ja Adreno 220, 1 GB RAM található 
benne, 16 GB a beépített tárhelye, fényképezője 

8 MP-es, autófókuszos és dual-LED-es. Android 


2.35.7-es OS fut rajta (Gingerbread), melyet a megjelenni a készülék az európai piacon, hogy 
későbbiekben fel lehet majd frissíteni Android mennyiért, azt nem tudni. A T-Mobile-nak hála 
4.O-ra. Az operációs rendszert kiegészíti a HTC most már itthon is megéri lassan egy ilyen 

saját kezelőfelülete, a Sense 3.5. Első körben a készülékbe befektetni, mivel a magenta színű cég 
németországi Vodafone kínálatában fog 4G (LTE)-hálózata folyamatosan fejlődik. 


Az LG hamarosan piacra dobja 
középkategóriás Windows Phone Mangós 
okostelefonját, a jelenleg még Miracle néven 
futó készülékét. 


A telefon amellett, hogy a redmondi operációs 
rendszert használja, 1! GHZz-es Snapdragon 
processzort kapott. Nova típusú érintőkijelzője 
4 colos (10.16 cm) és WVGA felbontású. 
Hátlapján egy 5 megapixeles fényképező 
található, mely 720p-s videó rögzítésére is 
alkalmas, de az előlapra is került egy kamera a 
videotelefonáláshoz. Beépített tárhelye 8 GB- 
os, természetesen van benne Wi-fi és GPS is, de 
ami érdekes, hogy kapott NFC chipet is . AZ LG 
a hónap végén megrendezésre kerülő barcelonai 
Mobile World Congress-en fogja bemutatni a 
nagyközönségnek, majd tavasszal el is kezdi azt 
árusítani. 

Egyrészt álmomba se jöjjön elő egy ilyen jelenet, 
másrészt a madarak is elköltöztek akkor, amikor 


DARPA Legged Sguad Support. System (£S3) 
az AlphaDog elindult a dombról lefele. SZESZT 95 a 


97 a 


A Boston Dynamics LS3 egysége, közismertebb 
nevén az AlphaDog kiszabadult az erdőbe, 

így demonstrálva azt, hogy bizony a nehéz 
terepen is egyből képes korrigálni az apróbb 
megcsúszásokat. A DARPA bízik abban, hogy 
mire elkészül az Aplpha Dog végleges, 1.0-ás 
változata, az a gép képes lesz 182 kilogrammot 
32 kilométeren át, tankolás nélkül. Most még elég 
lassú és hangos a gépezet, ugyanis ez a táv majd 
egy napig tart az AlbhaDog-nak. 


Ha már van jéghokis applikáció a telefonra, miért 


iPhone Survives 82 mph Slapshot 
ne játszhatnánk azzal a való életben is? Pp ös 


Elsőre azt gondolhatnánk, hogy ez jókora 
hülyeség, és ez igaz is (bár ugye van, aki katonai 
terepjáróval kelne át a Balatonon). De ha mégis 
erre vetemednénk, akkor elég, ha az iPhone 
4-ünket a G-FHorm nevű védőtokba rakjuk, és már 
mehet is a móka. Az extrém védőtok készítői 
egy demóvideóban mutatják meg, hogy mi 
történik akkor, ha a telefont teljes erővel a hálóba 
küldenénk. Tulajdonképpen semmi. 


A videó tanulsága szerint 132 km/órás 
sebességgel indult el a háló felé a telefon (az 
ütéskor 206.000 kPa nyomást kapott a tok), de 
simán túlélte a Deep Impact-et. Az anyag, melyből 
a tok áll, tulajdonképpen elnyeli az ütéseket, a 

tok megjelenésekor pedig egyből két modellel 

is találkozhatunk maja, az X Protecttel és az 
Extreme Griddel. Áruk egyáltalán nem lesz vészes, 
mindössze 40 dollárért majdnem minden leeséstől 
megvédhető lesz kedvenc telefonunk. 

Mindössze 6 és fél millió dollár büntetést kell 
befizetnie New York államának, holott milliárdos 
csúszópénzekről szólt a vád. 


Az Intel 3 éves vizsgálata véget ért New York- 
ban tegnap, igen enyhe bírsággal. A neves 
chipgyártót még 2009-ben vádolta meg 
trösztellenes magatartással az akkori főügyész, 
Andrew Cuomao, akit aztán az állam kormányzója 
felmentett a tisztsége alól. Cuomo azzal vádolta 
az Intelt, hogy az megfélemlítette a PC-gyártókat A Reuters szerint az Intelnek mindössze 6 és 


és milliárdos kenőpénzeket osztottak szét, fél millió dollárt kell fizetnie, amit nevetve utal 
ahogy a volt főügyész nevezte , szisztematikus át, ugyanis ha csak a piaci jelentéseit nézzük az 
világméretű kampány"-ként, így erősítvén a piaci elmúlt időkből, akkor ezt a pénzt nagyjából öt 
fölényüket. Az ügy viszont a pozícióval együtt óra folyik be adózottan a cég kasszájába. Az Intel 
az új főügyészhez, Eric Schneidermanhoz került, lelkes, megúszta az egészet, a főügyész kevésbé. 
akitől -mondhatni- elvették az ügyet. Egy amerikai Irodai szóvivője, Jennifer Givner újságírói kérdésre 
kerületi bíró, Leonard Stark ugyanis megtiltotta elmondta, hogy az állam ügyvédei még úgy érzik, 
ew York Államának, hogy háromszoros nincs minden veszve, van Intel-ügy, de a bírósági 
kártérítést követeljenek az Inteltől, csupán egy határozat fényében bizony nincs okuk tovább 
evéske bírságot szabott ki annak. vizsgálódni a cég ellen. 


Legalábbis a szabadalmi háborúk egyike 
békeszerződéssel ért véget. Többéves huzavona 
végére került pont. 


2008-ban két nagyágyú csapott össze a 
technológia iparában, az nVidia és a Rambus. 
eleinte egymás szemét szúrták volna ki, ugyanis 
a Rambus folyamatosan perelte szabványainak 
ellopásáért és felhasználásáért a neves 
videókártya gyártó céget. A Rambus néha 
visszavonta a vádakat, egyet-egyet megnyert, 
végül előkerültek a fehér zászlók és aláírtak egy 
békepaktumot. A megállapodás szerint az nVidia 
szabadon használhatja a Rambus szabványait az 
elkövetkező 5 évben, nem kell aggódnia, hogy 
az beperelné a céget ezért. Hogy mennyi pénzt 
fizetett ezért az nVidia a Rambusnak, azt egyik fél 
sem árulta el. Az nVidia visszatérhet a munkához, 
mi pedig nem foglalkozunk tovább azzal, hogy ki 
az/mi az a Rambus. 

a legtöbb állásajánlat egy helyen 


Java fejlesztő ; 
világhírű, nemzetközi ügyfelünk részére keresünkJAVA FEJLESZTOTAZ új munkavállaló 
feladata:A jelentkezők megismerhetik a világ egyik... 


Hirdető: Graftontech ő 
Budapest , 2012.02.10. TOVABB 


Senior windows server administrator Izfms-wOt] (2759) 
MegbízónkOur client is one of the world: leading financial institutions. In the Budapest 
based development centre we are looking for... 


Hirdető.: Focus Consulting 


(2 megye), 2012.02.12. TOVÁB 


; 
E 


2 


Junior seo és ppc munkatárs 
Ügyfelünk egy multinacionális cégcsoport magyarországi leányvállalata. Speciális 
kereskedelmi tevékenység támogatásához marketing csapatuk... 


Hirdető: Beck 8 Partners ő 
Budapest , 2012.02.10. TOVÁB 


§ 

Marketing-kommunikációs asszisztens 
Marketing-kommunikációs asszisztens Munkaerő -tanácsadó Irodánk marketing 
munkájának segítéséhez Marketing-kommunikációs asszisztens munkatártasat... 


Hirdető: Workline.Hu Állásportál 


Budapest , 2012.02.08. TOVÁB 


zzz 

Boltvezető/boltvezető-helyettes 
A Rossmann Magyarország Kereskedelmi Kft. az egyik legdinamikusabban fejlődő 
drogéria-parfüméria hálózat hazánkban. A folyamatos expanziónak... 


Hirdető: Rossmann Magyarország Kft. 


Budapest , 2012.02.11. 7 


TOVÁB 

Értékesítési vezető i 
Flower-Power Bt. Különleges babatermékeket gyártó és forgalmazó cégErtékesítési... 


Hirdető: Flower-Power Bt. B 
Bp. II. ker , 2012.02.06. TOVÁB 


§ 
v 

Telefonos munkatársak 
Online Informatika kft. Több mint 4 éve Magyarországon is működő Amerikai cég keres 
budapesti call... 


Hirdető: Online Informatika Kft. TENZÁE 
Budapest , 2012.02.07. 

VÁSÁRLÁS S 02. kezdődik 


tulajdonságok: netbook, 10.1 col, 250 GB, 1 GB, HDD, DDR3$, Intel Atom 


árak: 84.978 Ft-tól 


tulajdonságok: notebook, 15.6 col, /750 GB, 8 GB, Windows 7, HDD, DDR$3, Intel 
Core Í7 


árak: 411.O000 Ft-tól 


tulajdonságok: egyedi, Érintőképernyő, mp3 lejátszó: van, Bluetooth, USB, 
GSM, bővíthető memória, Virtuális Billentyűzet, fényképező: van, vaku: 
nincs, 0-2 megapixel, 240 x 400 pixel 


árak: 19.900 Ft-tól 


tulajdonságok: Intel Celeron, Intel Core 2 Duo, Intel Core 2 Guaa, Intel 
Socket T / LGA 775, DDR2, PCI-Express, integrált VGA 


árak: 11.651 Ft-tól 


tulajdonságok: Tükörreflexes, 17.0-20.9 megapixel, Cserélhető objektíves 
váz, kit, SDHC, SDXC, Secure Digital (SD), Akkumulátor 


árak: 161.227 Ft-tól 


tulajdonságok: Hordozható, Európa, Magyarország, 7 col, 2 GB, 4 GB, 
Bluetooth, USB, Erintőképernyő, Kártyaolvasó: Van 


árak: 34.138 Ft-tól 


tulajdonságok:  LCD, 22 col, 5 ms, 16:9, 1920 x 1080, VGA / D-sub 


árak: 31.490 Ft-tól 


www.depo.hu 


